บิดัลเริ่มต้นอาชีพกับสโมสรโกโล-โกโลซึ่งเขาพาทีมชนะเลิศลีกสูงสุดชิลี 3 สมัย ต่อมาเขาได้ย้ายไปยุโรป โดยย้ายเข้าร่วมไบเออร์เลเวอร์คูเซินในบุนเดิสลีกาและได้เล่นให้กับสโมสรถึง 4 ฤดูกาล ต่อมาเขาย้ายไปยูเวนตุสใน ค.ศ. 2011 และได้รับการยกย่องให้เป็นหนึ่งในกองกลางที่ดีที่สุดในโลก โดยเขาพายูเวนตุสชนะเลิศ "สกูเดตติ" 4 สมัย และพาทีมเข้าเข้าชิงชนะเลิศยูฟ่าแชมเปียนส์ลีกใน ค.ศ. 2015 จนทำให้เขาได้รับการเสนอชื่อเข้าชิงรางวัลผู้เล่นยอดเยี่ยมแห่งยุโรปในปีนั้น ต่อมาในวันที่ 28 กรกฎาคม ค.ศ. 2015 บิดัลกลับไปเล่นในบุนเดิสลีกาอีกครั้ง โดยย้ายไปไบเอิร์นมิวนิกและพาทีมชนะเลิศลีกถึง 3 สมัย หลังจาก 3 ปีที่มิวนิก เขาเซ็นสัญญากับบาร์เซโลนาในลาลิกา โดยพาทีมชนะเลิศลาลิกา ทำให้เจ้าตัวชนะเลิศลีกเป็นฤดูกาลที่ 8 ติดต่อกัน